Majlis Perbandaran Ampang Jaya

**Majlis Perbandaran Ampang Jaya** (MPAJ) adalah sebuah majlis perbandaran di negeri Selangor, Malaysia. Ditubuhkan pada 1 Julai 1992 dan diisytiharkan sebagai **Bandar Bunga Tanjung** pada 16 Ogos 1993. Ia terletak di dalam dua pusat pentadbiran tanah dan daerah iaitu daerah Hulu Langat dan daerah Gombak. Ia meliputi keseluruhan Mukim Ampang, Selangor, keseluruhan Mukim Hulu Kelang, Selangor dan sebahagian Mukim Setapak. Ia juga terletak di pinggir bandaraya Kuala Lumpur iaitu bersempadan dengan wilayah pentadbiran Dewan Bandaraya Kuala Lumpur, Majlis Perbandaran Selayang dan Majlis Perbandaran Kajang. Keluasan kawasan pentadbiran MPAJ : 14 350 hektar atau 35 458.9 ekar. Pecahan guna tanah adalah hutan - 50.7%, perumahan - 36.4%, kemudahan awam - 5.2%, pertanian - 3.1%, perniagaan - 2.7% Perindustrian - 0.9%. Jumlah penduduk di seluruh kawasan MPAJ dianggarkan seramai 612,000 orang pada tahun 2020 dengan komposisi 54% Melayu, 25% Cina, 9% India dan 2% Lain-lain.

## Misi dan visi
;Misi
* Memberi perkhidmatan bandar raya yang berkualiti tinggi
* Kawalan pembangunan yang teratur
* Menyediakan kemudahan awam
* Menggiatkan aktiviti kemasyarakatan
* Meningkatkan kesejahteraan dan kualiti hidup penduduk

;
;Visi
Ke arah mewujudkan majlis perbandaran yang makmur, sejahtera, maju dan moden berlandaskan perancangan mantap, pengurusan yang cekap, penguatkuasaan yang adil serta budaya kerja mulia dan profesional.

## Objektif
Menjadikan Majlis Perbandaran Ampang Jaya sebagai model perbandaran yang berkembang maju, memiliki pusat perdagangan, perindustrian yang bersih, indah serta mempunyai sistem perkhidmatan berkesan.

## Fungsi
Memberi perkhidmatan perbandaran kepada masyarakat di bawah pentadbiran Majlis Bandaraya Ampang Jaya merangkumi perkara-perkara berikut :-

*Kawalan Pembangunan
*Kawalan Perniagaan
*Pengurusan Cukai Taksiran
*Penyediaan Dan Penyelenggaraan Infrastruktur serta Kemudahan Awam
*Pengurusan Sisa Pepejal dan Pembersihan Kawasan
*Program Kemasyarakatan

## Logo
Logo MPAJ dibentuk bagi melambangkan komitmen MPAJ ke arah kemajuan dalam memberikan perkhidmatan yang berkualiti dan menitikberatkan kecemerlangan budaya kerja di samping memenuhi kehendak penduduk Ampang Jaya secara keseluruhannya.

### Reka bentuk Huruf M.P.A.J
Huruf MPAJ pada logo tersebut direka bagi melambangkan segala pembangunan yang dirancang dengan teliti bagi melahirkan persekitaran yang bersih dan indah. Juga mempamerkan keberkesanan serta kecekapan MBAJ dalam melaksanakan tugas dan peranan MBAJ sebagai pemberi perkhidmatan.

Perkataan MPAJ mengelilingi logo tersebut menunjukkan ia bertanggungjawab dalam segala urusan pentadbiran.

### Unsur pokok
Elemen pokok yang terdapat dalam logo MPAJ melambangkan ke arah bumi yang hijau dan sentiasa mementingkan kebersihan.

### Unsur perindustrian dan perumahan
Perindustrian, perumahan dan perkilangan adalah simbolik kepada kesempurnaan perancangan ke arah kepesatan pembangunan dan persekitaran Ampang Jaya.

### Moto
**BERBAKTI BERSIH BERBUDAYA**

## Sejarah
MPAJ terletak di bawah dua mukim dan daerah di negeri Selangor yang berbeza iaitu mukim Hulu Kelang, daerah Gombak dan mukim Ampang, daerah Hulu Langat. Sebelum MPAJ diasaskan pada tahun 1992, mukim Hulu Kelang ditadbir oleh Majlis Daerah Gombak manakala mukim Ampang ditadbir Majlis Daerah Hulu Langat. Kerajaan negeri Selangor memutuskan untuk menggabungkan kedua-dua mukim ini dan diletakkan di bawah kerajaan tempatan yang sama yang beribu pejabat di Pandan Indah. Gombak Barat ditadbir oleh Majlis Perbandaran Selayang manakala bahagian lain di daedah Hulu Langat ditadbir Majlis Perbandaran Kajang.

## Wakil Rakyat
### Ahli Parlimen
* Ahli Parlimen 
** YAB Dato' Seri Amirudin Shari

* Ahli Parlimen 
** YB Puan Rodziah Ismail

* Ahlin Parlimen 
** YB Dato' Seri Rafizi Ramli

### Ahli Dewan Negeri (ADN)
* ADN 
** YB Dato' Seri Azmin Ali

* ADN 
** YB Tuan Mohd Kamri Kamaruddin

* ADN 
** YB Tuan Syed Ahmad Syed Abdul Rahman Alhadad

* ADN 
** YB Dato' Ir. Izham Hashim

* ADN 
** YB Tuan Tiew Way Keng

## Pengangkutan Awam
### Transit Berintegrasi Lembah Klang
* LRT Ampang-Sri Petaling
** LRT Ampang
** LRT Cahaya
** LRT Cempaka
** LRT Pandan Indah
* LRT Kelana Jaya 
** LRT Setiawangsa
** LRT Jelatek

## Ahli Majlis
Seramai 24 orang ahli majlis yang dilantik oleh Kerajaan Negeri bagi tempoh setahun bagi membantu mentadbir majlis.

## Pautan luar
* Portal Rasmi MPAJ
* https://www.mpaj.gov.my/sites/default/files/mpaj2020-version_2015.pdf